**ระเบียบวาระที่ 4.4 เรื่อง การรณรงค์ ส่งเสริม การจัดตั้งชมรม TO BE NUMBER ONE และศูนย์เพื่อนใจ TO BE NUMBER ONE**

**1. ความเป็นมาของเรื่อง**

 กระทรวงแรงงานได้ร่วมดำเนินโครงการรณรงค์ป้องกันและแก้ไขปัญหายาเสพติด (TO BE NUMBER ONE) ประจำปีงบประมาณ พ.ศ. 2561 ในทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการรณรงค์ป้องกันและแก้ไขปัญหายาเสพติด (TO BE NUMBER ONE) เพื่อร่วมป้องกันและแก้ไขปัญหายาเสพติดในสถานประกอบการโดยการจัดตั้งชมรม TO BE NUMBER ONE และศูนย์เพื่อนใจ TO BE NUMBER ONE ในสถานประกอบการอย่างต่อเนื่อง โดยในปี พ.ศ. 2561 มุ่งรณรงค์ ส่งเสริมชมรม TO BE NUMBER ONE และศูนย์เพื่อนใจ TO BE NUMBER ONE ในสถานประกอบการทั้งจำนวน**ที่มีอยู่เดิม** จนถึงสิ้นสุดปีงบประมาณ พ.ศ. 2560 และเป้าหมายที่กำหนดไว้ในปีงบประมาณ พ.ศ. 2561

**2. ผลการดำเนินการที่ผ่านมา**

 จังหวัดอ่างทอง มีการจัดตั้งชมรม TO BE NUMBER ONE และศูนย์เพื่อนใจ TO BE NUMBER ONE ในสถานประกอบการ จำนวนสะสมจนถึงสิ้นสุดปีงบประมาณ พ.ศ. 2560 **(ที่มีอยู่เดิม)** จำนวน16 แห่ง และเป้าหมายที่กำหนดไว้ในปีงบประมาณ พ.ศ. 2561 ในการจัดตั้งชมรม TO BE NUMBER ONE และศูนย์เพื่อนใจ TO BE NUMBER ONE **(ใหม่)** จำนวน 1 แห่ง

 ในการนี้จังหวัดอ่างทอง โดยสำนักงานแรงงานจังหวัดอ่างทอง ได้ดำเนินการรณรงค์ ส่งเสริมความเข้มแข็งของชมรม TO BE NUMBER ONE และศูนย์เพื่อนใจ TO BE NUMBER ONE ในสถานประกอบการ
รวมทั้งสิ้น 20 แห่ง มีรายละเอียด ดังนี้

 **วันที่ 9 มกราคม 2561** จำนวน 3 แห่ง ประกอบด้วย

 1) บริษัท อ่างทองเวชชการ 2 จำกัด (โรงพยาบาล)

 2) บริษัท ไทยคาร์บอนแบล็ค จำกัด (มหาชน)

 3) บริษัท ไทยเรยอน จำกัด (มหาชน)

 **วันที่ 11 มกราคม 2561** จำนวน 3 แห่ง ประกอบด้วย

 1) บริษัท พลอยกาญจน์ อินเตอร์กรุ๊ฟ จำกัด

 2) บริษัท ไทยกรีนอะโกร จำกัด

 3) บริษัท สยามโซล่าเพาเวอร์ จำกัด

 **วันที่ 15 มกราคม 2561** จำนวน 4 แห่ง ประกอบด้วย

 1) บริษัท ทวีทรัพย์ (จิวแจ๊ะเฮง) จำกัด

 2) บริษัท อ.ป.ก.ดาวคู่ (1988) จำกัด

 3) บริษัท ร่วมกิจอ่างทองคลังสินค้า จำกัด

 4) บริษัท ไร้ซ์แลนด์ กรุ๊ป จำกัด

**วันที่ 25 มกราคม 2561** จำนวน 5 แห่ง ประกอบด้วย

 1) บริษัท อีซูซุอ่างทองเอเซีย จำกัด

 2) บริษัท โตโยต้าโฆสิตอ่างทอง จำกัด

 3) บริษัท โรงสีทองไชโย จำกัด

 4) บริษัท อ่างทองเพาเวอร์ จำกัด

 5) บริษัท สยามพาร์บอยไรซ์ จำกัด

- ๒ –

 **วันที่ 26 มกราคม 2561** จำนวน 4 แห่ง ประกอบด้วย

 1) บริษัท บางกอกรับเบอร์ จำกัด

 2) บริษัท เอนกฟาร์มนกกระทา จำกัด

 3) บริษัท แสงฟ้าอะกรีโปรดักส์ จำกัด

 4) บริษัท อ่างทองชูการ์เทอร์มินัล จำกัด

 **วันที่ 29 มกราคม 2561** จำนวน 1 แห่ง คือ บริษัท บิ๊กซี ซูเปอร์เซ็นเตอร์ จำกัด (มหาชน)

**3. งานที่จะดำเนินการต่อไป**

 จากงบประมาณที่ได้รับจาก ศอ.ปส.จ.อท. จำนวน 50,000 บาท ขณะนี้ได้ขออนุมัติยืมเงินแล้ว จำนวน 17,400 บาท เพื่อดำเนินงานตามโครงการเสริมสร้างความมั่นคงและความปลอดภัยในชีวิตและทรัพย์สิน กิจกรรมหลัก การป้องก้นและแก้ไขปัญหายาเสพติด กิจกรรมย่อย 5.4 กิจกรรมขับเคลื่อนชมรม TO BE NUMBER ONE ในสถานประกอบการ (งบพัฒนาจังหวัดแบบบูรณาการ ประจำปีงบประมาณ พ.ศ. 2561) โดยจะพาผู้แทนสถานประกอบการไปอบรมสัมมนาและศึกษาดูงานเกี่ยวกับวิธีการและขั้นตอนการนำเสนอผลงานเพื่อประกวดชมรม TO BE NUMBER ONE ในสถานประกอบการ จำนวน 50 คน ณ บริษัท นันยางการ์เม้น จำกัด (จังหวัดนครสวรรค์) ซึ่งเป็นสถานประกอบการต้นแบบระดับเงิน ในวันอังคารที่ 27 กุมภาพันธ์ 2561

**4. ปัญหา/อุปสรรค และแนวทางแก้ไข**

 จากการเข้าพบเยี่ยมเยียนสถานประกอบการที่มีการจัดตั้งชมรม TO BE NUMBER ONE แล้วพบว่า สถานประกอบการ ยังขาดความเข้าใจในการดำเนินกิจกรรมชมรม TO BE NUMBER ONE
สถานประกอบการบางแห่งมีคนงานที่เป็นแรงงานจ้างเหมา แรงงานต่างด้าว มากกว่าพนักงานประจำ ทำให้มีสมาชิกชมรมน้อย และใช้เวลาส่วนใหญ่ไปกับการทำงาน ทำให้ไม่มีเวลาในการทำกิจกรรม และจัดตั้งชมรม TO BE NUMBER ONE และศูนย์เพื่อนใจ TO BE NUMBER ONE ได้

สำนักงานแรงงานจังหวัดจึงได้ชี้แจงให้ทราบว่า กิจกรรมต่างๆ ซึ่งทางสถานประกอบการได้ดำเนินการเป็นปกติ ที่เห็นว่าเป็นประโยชน์ต่อตนเองและผู้อื่น ก็ถือว่าเป็นกิจกรรมของชมรม TO BE NUMBER ONE ทั้งสิ้น เช่น การจัดแข่งขันกีฬา สนับสนุนทุนการศึกษา/อุปกรณ์ แก่สถานศึกษา/ชุมชน การทำบุญทางศาสนา เป็นต้น และสถานประกอบการได้รับทราบและเข้าใจกิจกรรมของชมรมฯ แล้ว

 ทั้งนี้ สำนักงานแรงงานจังหวัดจะได้ติดตามการดำเนินงานของชมรม TO BE NUMBER ONE พร้อมชี้แจง รณรงค์ ในการจัดตั้งและส่งเสริมความเข้มแข็งให้สถานประกอบการต่อไป

**5. ข้อเสนอ/การขอรับการสนับสนุน**

 สถานประกอบการส่วนมากไม่มีเงินกองทุน เงินที่นำมาทำกิจกรรม จะเป็นเงินที่ผู้บริหารบริษัทให้เพื่อใช้สนับสนุนในการทำกิจกรรมนั้นๆ จึงต้องการเงินสนับสนุนจากภาครัฐ